b"\n_START_ARTICLE_\nD\xc5\xbeevad Karahasan\n_START_PARAGRAPH_\nD\xc5\xbeevad Karahasan (Tomislavgrad, 1953.) je bosanskohercegova\xc4\x8dki knji\xc5\xbeevnik, dramati\xc4\x8dar, esejist, romanopisac.\n_START_SECTION_\n\xc5\xbdivotopis\n_START_PARAGRAPH_\nU rodnom je gradu zavr\xc5\xa1io osnovno i gimnazijsko \xc5\xa1kolovanje. Diplomirao je na Filozofskom fakultetu u Sarajevu, studij komparativne knji\xc5\xbeevnosti i teatrologije, a u Zagrebu, na Filozofskom fakultetu u Zagrebu, branio je doktorski rad. Dugi niz godina sudjelovao je u ure\xc4\x91ivanju sarajevske revije kao urednik za kulturna pitanja Odjek, te dramaturg u Zeni\xc4\x8dkom narodnom kazali\xc5\xa1tu._NEWLINE_Od 1986.-'93. Karahasan docent za dramaturgiju i povijest drame na Akademija scenskih umjetnosti u Sarajevu, gdje vr\xc5\xa1i i du\xc5\xbenost dekana. Bio je glavni urednik \xc4\x8dasopisa za teoriju i kritiku umjetnosti Izraz u Sarajevu. Od 1993. nakon odlaska iz Sarajeva zbog rata u BiH-a, \xc5\xbeivi u Grazu. 1994-95. godine gostuju\xc4\x87i je profesor na Sveu\xc4\x8dili\xc5\xa1tu u Salzburgu, 2001. u Innsbrucku, a u Berlinu od 2009.-'10._NEWLINE_Od 1993. radi kao dramaturg za kazali\xc5\xa1te ARBOS \xe2\x80\x93 Gesellschaft f\xc3\xbcr Musik und Theater. Pi\xc5\xa1e drame, romane, pripovjetke, eseje, povijest i kritiku kazali\xc5\xa1ta i sudjeluje kao kazali\xc5\xa1ni redatelj._NEWLINE_Odlike su Karahasanova djela modernisti\xc4\x8dke i inovativne pripovjedne tehnike u kojima se mije\xc5\xa1aju \xc5\xbeanrovske karakteristike, esejizacija i dramatizacija proze, kao i bogatstvo jezika. Iako prvenstveno, po vlastitom izboru i anga\xc5\xbemanu dramski pisac, Karahasan je ostvario najja\xc4\x8de prodore u narativnoj i esejisti\xc4\x8dko-memoarskoj prozi. Cijenjen i uspje\xc5\xa1an dramski autor, prije svega u zemljama njema\xc4\x8dkog govornog podru\xc4\x8dja, ovaj pisac, po mi\xc5\xa1ljenju mnogih, dijeli u tom aspektu sudbinu jednoga od svojih uzora, Miroslava Krle\xc5\xbee: kao i hrvatski pisac, i bo\xc5\xa1nja\xc4\x8dki pisac je fasciniran kazali\xc5\xa1te, za koje je napisao ve\xc4\x87i broj priznatih drama, no njegova najsna\xc5\xbenija djela su ipak, vjerojatno, romani i esejisti\xc4\x8dka memoaristika."